BECKWITH] TEXT AND TRANSLATION 379 
Mahope iho o ko ke Alii hoopau ana no ka inu awa, akahi no a 
hai aku ke Alii i ka loaa ana o Laieikawai ma ka moeuhane, a me 
‘ke kumu o kona hoomau ana i ka inu awa, a hai pu aku la no hoi 
kke Alii i ke kumu o kona kau ana i kanawai paa, no ka mea walaau 
iloko o kona wa hiamoe. 
Ta laua e kamailio ana no keia mau mea, alaila, hoomaopopo loa 
ae la ke Alii e holo i Hawaii e ike ia Laieikawai. Ja wa ka hoopuky 
ana o laua i olelo hooholo no ke kii ia Laieikawai i wahine mare. 
I ka pau ana o na la ino, a hiki mai ka manawa kupono no ka 
holo moana, kauoha ae la ke Kuhina i na Kapena waa o ke Alii, e 
hoomakaukau i na waa no ka holo 1 Hawaii ia po iho, ia manawa ke 
koho ana a ke Alii i na hoewaa kupono ke holo pu,.ko ke Alii mau 
iwikuamoo ponoi. 
Mamua o ka napoo ana o ka la, kauohaia ka poe nana uli o ke 
Alii, a me na Kilokilo e nana i na ouli o ke ao a me ka moana, i na 
he hiki i ke Alii ke hele, a ina he hiki ole e like me ka mea mau; aka, 
ua maopopo i kona poe nana uli a Milokilo hoi, he hike i ke Alii ke 
hele 1 kana huakai. 
A i ka wanaao, i ka puka ana o ka Hokuhookelewaa, kau aku la 
ke Alii a me kona Kuhina, na hoewaa he umikumamaono, na hookele 
elua, he iwakalua ko lakou nui maluna o na kaulua, a holo aku la. 
Ta holo ana a Jakou ma keia holo ana, hiki mua lakou ma Nanakuli, 
i Waianae, ia wanaao, haalele lakou ia wahi, hiki mua lakou i 
Mokapu, a malaila lakou i noho ai he umi la, no ka mea, ua loohia 
lakou e ka ino, hiki ole ke holo i Molokai. A pau na la he umi, ike 
maopopoia aku la ka malie, a maikai ka moana. Ia po iho a ao, 
hiki lakou i Polihua, ma Lanai, a mailaila aku hiki ma Ukumehame, 
a no ka makani ino ia la, ua noho lakou malaila, a i kekahi la ae, 
haalele lakou ia wahi, hiki lakou i Kipahulu ia la. 
Ta lakou ma Kipahulu, hooholo ae la ke Alii i olelo e hele wawae 
mauka, a ma na waa na kanaka. Ma kahi nae a lakou i noho ai, 
ua nui ka poe mahalo no Aiwohikupua no ke kanaka maikai. 
Haalele lakou ia Kipahulu, hiki lakou ma Hana, ma uka no ke 
‘Alii me kona Kuhina, ma na waa no na kanaka. I ke Alii nae e 
hele ana, he nui ka poe i ukali ia laua, no ka makemake ia Aiwohiku- 
pua. 
Ta lakou i hiki aku ai ma ke°awa pae waa o Haneoo i Hana, he 
nue ka poe i lulumi mai e makaikai i ke Alii, no ka pakela o ka 
maikai. 
Ta Aiwohikupua ma nae i hiki aku ai, e heenalu mai ana na kane 
a me na wahine i ka nalu o Puhele, aia nae ilaila kekahi kaila- 
mahine Alii maikai kaulana o Hana, o Hinaikamalama kona inoa. 
Toko hoi o ko laua ike ana i ua kaikamahine Alii nei o Hana, alaila, 
ua hoopuniia ke Alii kane, a me kona Kuhina e na kuko; a oia no 
hoi ke kumu o ko Aiwohikupua ma noho ana malaila 1a la. 
